**KOŠARICA IZBIRNIH PREDMETOV 2. stopnja MUZIKOLOGIJA 2020/21 za študente AG**

**POMEMBNO OPOZORILO: Študenti Akademije za glasbo se morajo OBVEZNO zglasiti v tajništvu Oddelka za muzikologijo najkasneje do 15. oktobra 2020, da se jih vpiše v VIS Filozofske fakultete. Dokler študent ni vpisan tudi v VIS Filozofske fakultete, ni prijavljen na izbirni predmet! Naknadno se študent ne bo mogel prijaviti na predmet, tudi če že obiskuje predavanja/vaje!**

|  |  |  |  |  |  |  |
| --- | --- | --- | --- | --- | --- | --- |
| **Predmet** | **KU** | **KT** | **Semester** | **Nosilec/Izvajalec** | **Termin** | **Lokacija** |
| **MU2 Etnoansambel** | 60 | 6 | letni | Sukljan | PO in TO 11.20-13.00 | FF, soba 535B |
| **MU2 Metode analize glasbe 2** | 60 | 4 | letni | Stefanija | SR 14.40-18.00 | FF, soba 535B |
| **MU2 Starejša glasba 2** | 60 | 4 | zimski | Nagode | ČE 13.50-17.10 | FF, soba 535B |
| **MU2 Novejša glasba 2** | 60 | 4 | zimski | Barbo | TO 14.40-16.20 | FF, soba 534 (oddelčna knjižnica) |
| **MU2 Aplikativna etnomuzikologija**  **(Študent mora opraviti vaje in predavanja!)** | 30+30 | 5 | zimski | Pettan, Hočevar | Predavanja SR 14.40-16.20  Vaje SR 13.00-14.40 | FF, soba 535B  FF, Rimljanka |
| **MU2 Etnomuzikologija 2** | 60 | 4 | letni | Pettan | ČE 11.20-14.40 | FF, soba 535B |
| **MU2 Glasbena estetika 2** | 60 | 4 | letni | Barbo | TO 15.00-18.00 | FF, soba 535B |
| **MU2 Glasbeno gledališče 2** | 60 | 4 | zimski | Pompe | PO 16.20-19.40 | FF, soba 535B |
| **MU2 Slovenska glasba 2** | 60 | 4 | zimski | Stefanija | PO 8.00-9.30 | FF, soba 535B |

**Kratke predstavitve posameznih predmetov:**

|  |  |  |
| --- | --- | --- |
| **Ime predmeta** | **KT** | **Opis** |
| **MU2 Aplikativna etnomuzikologija** | **5** | Spoznavanje zgodovinskega razvoja aplikativne etnomuzikologije, teorije, metod in tehnik v   globalnem merilu. Uvajanje v terensko raziskovalno delo. Študij relevantnih virov ter samostojno projektno delo, ki temelji na terenskem raziskovanju. |
| **MU2 Etnoansambel** | **6** | Poudarek je na spoznavanju različnih glasbil, njihovih značilnosti, načinov igranja in kombiniranja v kulturno pogojene in druge tipe ansamblov. Pridobljeno znanje se konkretizira v enem tipu ansambla, s katerim se pripravlja konkreten program za javno izvedbo ob koncu semestra. Del kontaktnih ur je namenjen terenskim vajam, v okviru katerih se študenti seznanijo z etnomuzikološkim terenskim delom: tonski in/ali video zapis izvedbe izbrane vokalne in/ali instrumentalne viže, transkripcija, priprava gradiva za izvedbo z etnoansamblom. |
| **MU2 Etnomuzikologija 2** | **4** | Teoretična in metodološka izhodišča za študij glasbe v konfliktnih situacijah. Kontinuum med vojno in mirom v etnomuzikološki literaturi in v sklopu dejavnosti vodilnih nacionalnih in mednarodnih stanovskih združenj. Vojna v zemljepisni in zgodovinski perspektivi. Poglobljen študij izbranih primerov funkcij in rab glasbe v konfliktnih situacijah v različnih delih sveta. |
| **MU2 Glasbena estetika 2** | **4** | Vsebina predmeta zajema izbrane teme iz glasbene estetike, pri čemer se dotika temeljnih vprašanj glasbene kritike, glasbene fenomenologije in sodobne glasbene hermenevtike.  Seminarsko delo se bo osredotočalo na temeljna glasbenoestetska vprašanja, v razumevanje glasbe med čutnim, razumskim in presežnim s posameznimi ekskurzi v tišino v glasbi, poprostorjenje glasbenega časa, vprašanje improvizacijskosti, odnos med estetiko in kritiko idr. |
| **MU2 Metode analize glasbe 2** | **4** | Namen predmeta je predstaviti pristope k analizi glasbe v različnih medijih. Glasba je sama umetniški medij, ki ga opredeljujejo različne oblike posredovanja (mediacije): če je bila dolga leta osnovna oblika posredovanja glasbe živa izvedba in zlasti zapis, se je z razvojem publicistike začelo medijsko polje glasbe vedno bolj obračati k pragmatičnim, uporabnim oblikam posredovanja informacij o glasbi. Danes predstavljajo najbolj pomembne oblike uživanja glasbe tiste, ki jih ponujajo elektronski mediji, ki so vedno bolj tesno prepleteni s tistimi klasičnimi množičnimi mediji, kot sta časopis, literatura, radio, televizija ali internet.  Predmet se osredotoča na fenomen glasbe kot umetniškega medija, ki ga drugi mediji predstavljajo s svojimi optikami. Zato predmet podaja zgodovino, teorijo in metodologijo analiziranja glasbe, kakor se pojavlja v drugih medijih, predvsem v pisnih oblikah, v posnetkih in drugih simbolnih sistemih (kot so glasbeni zapis, slika, fotografija, spletne oblike širjenja in uživanja glasbe). |
| **MU2 Glasbeno gledališče 2** | **4** | Študij je usmerjen v sistematično obravnavo zgodovine glasbenega gledališča (opera, glasbena drama, scenska glasba, instrumentalno gledališče). Glavna poglavja: Opéra comique in nemška romantična opera, belcantistična opera, dramaturgija velike opera, Wagnerjev koncept glasbene drame, Verdi – opera kot drama, ideja nacionalne opera, lirična drama in operni realizem, ruski epski realizem. |
| **MU2 Novejša glasba 2** | **4** | Študij je usmerjen v sistematično obravnavo specialne problematike glasbe iz obdobja med 1750 in 1900. Osredotoča se na različna zgodovinska vprašanja, ki obsegajo posamezne: ustvarjalce, zvrsti, glasbene oblike, časovne izseke, geografska območja, glasbeno reprodukcijo, recepcijo glasbenih del itd. Zlasti se usmerja na vprašanje odnosa med glasbo in besedo v vokalnih in vokalno-instrumentalnih delih. |
| **MU2 Starejša glasba 2** | **4** | Študij je usmerjen v sistematično obravnavo specialne problematike izbrane teme iz glasbe baroka. Pri tem izbrani repertoar opazuje z različnih aspektov, ki vključujejo zgodovinski okvir, družbeno funkcijo in glasbeno poetiko. |
| **MU2 Slovenska glasba 2** | **4** | Študij je usmerjen v sistematično obravnavo specialne problematike v okviru zgodovine slovenske glasbe med letom 1945 in 1991. Ta se osredotoča na različna zgodovinska vprašanja, ki lahko obsegajo posamezne: ustvarjalce, zvrsti, glasbene oblike, časovne izseke, geografska območja, glasbeno reprodukcijo, recepcijo glasbenih del. |